Diari Oficial de la Generalitat Valenciana


Sumari del DOGV 7883, del 28-09-2016 (2016/7467)

ACORD de 21 de setembre de 2016, entre la Generalitat, a través de la Presidència, i l'Institut Valencià de Competitivitat Empresarial (IVACE), que modifica l'Acord de 18 de febrer de 2016 pel qual es va formalitzar l'encàrrec de col·laboració de l'IVACE amb el Consell Valencià de la Innovació, òrgan adscrit a la Presidència de la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7883

Data del DOGV
:   28-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7467


Data del document
:   21-09-2016

Organisme emissor
:   Presidència de la Generalitat

Tipus de document
:   Acord

Anàlisi jurídica

ACORD de 21 de setembre de 2016, entre la Generalitat, a través de la Presidència, i l'Institut Valencià de Competitivitat Empresarial (IVACE), que modifica l'Acord de 18 de febrer de 2016 pel qual es va formalitzar l'encàrrec de col·laboració de l'IVACE amb el Consell Valencià de la Innovació, òrgan adscrit a la Presidència de la Generalitat. [2016/7467]  
València, 21 de setembre de 2016  
Reunits  
D'una part, Emili Josep Sampio Morales, sotssecretari de Presidència, en nom i representació de la Presidència, departament al qual es troba adscrit el Consell Valencià de la Innovació, segons disposa l'article 1 del Decret 146/2015, de 18 de desembre, del Consell, de creació de l'esmentat òrgan, que actua en virtut de la delegació del president, efectuada per Resolució de 12 de febrer de 2016 (DOCV 17.02.2016).  
  
D'una altra part, Rafael Climent González, conseller d'Economia Sostenible, Sectors Productius, Comerç i Treball, que actua amb la condició de president de l'Institut Valencià de Competitivitat Empresarial (d'ara endavant, IVACE).  
Exposen  
El Consell, mitjançant el Decret 146/2015, de 18 de setembre, publicat en el Diari Oficial de la Comunitat Valenciana del 21 de setembre de 2015, va crear el Consell Valencià de la Innovació.  
Amb la finalitat de posar en funcionament el consell esmentat, el 18 de febrer de 2016 es va signar un acord entre les parts indicades més amunt, pel qual es va formalitzar l'encàrrec de col·laboració de l'IVACE amb el Consell Valencià de la Innovació.  
L'apartat 1 de la clàusula sisena de l'acord referit establia que «l'encàrrec de gestió previst en aquest conveni tindrà la mateixa vigència que l'establida per al Consell Valencià de la Innovació, en l'article 7 del Decret 146/2015, de 18 de setembre, del Consell».  
El Decret 118/2016, de 16 de setembre, del Consell, ha modificat l'article 7 del Decret 146/2015, de 18 de setembre, per tal que el Consell Valencià de la Innovació continue desenvolupant les seues comeses fins a la constitució d'un òrgan equivalent, a l'empara de la Llei de creació de l'Agència Valenciana de la Innovació, i amb la composició que en aquesta, o, si és el cas, en la seua normativa de desplegament, es determine.  
Això no obstant, les parts signants consideren convenient establir una data concreta de vigència de l'encàrrec de col·laboració que es va acordar el 18 de febrer de 2016. Per això, en la representació que ostenten, decideixen subscriure aquest acord, segons les següents  
  
Clàusules  
  
Primera. Modificació de l'apartat 1 de la clàusula sisena  
L'apartat 1 de la clàusula sisena de l'Acord entre la Generalitat, a través de la Presidència, i l'Institut Valencià de Competitivitat Empresarial (IVACE), pel qual es va formalitzar l'encàrrec de col·laboració de l'IVACE amb el Consell Valencià de la Innovació, queda redactat de la manera següent:  
«1. L'encàrrec de gestió previst en aquest acord finalitzarà la seua vigència el 28 de febrer de 2017».  
  
Segona. Publicitat de l'acord  
El present acord es publicarà en el Diari Oficial de la Comunitat Valenciana, atés que s'adopta per a modificar el que es va prendre el 18 de febrer de 2016, el qual, d'acord amb el que preveu l'article 15.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, també va ser objecte de publicació.  
I, en prova de conformitat, les parts identificades més amunt signen aquest acord, en exemplar duplicat.  
  
El sotssecretari de Presidència: Emili Josep Sampio Morales.  
El president de l'Institut Valencià de Competitivitat Empresarial: Rafael Climent González.